Атырауда 300 орындық мектеп ғимараты пайдалануға берілді
DATE: 07:40, 06 Қазан 2020 | GMT +5
TITLE: Атырауда 300 орындық мектеп ғимараты пайдалануға берілді
URL: https://kaz.inform.kz/news/atyrauda-300-oryndyk-mektep-gimaraty-paydalanuga-berildi_a3702619/
META: DATE: 07:40, 06 Қазан 2020 | GMT +5
TOTAL WORDS: 248
AUTHOR(S):
TEXT: Атырау қаласына іргелес Жұмыскер елді мекенінде орналасқан Ғ. Мұратбаев атындағы мектептің іргетасы 1965 жылы қаланған. Содан бері жөндеу көрмеген 160 орындық білім ошағының ғимараты апатты жағдайда деп танылған еді. Сол себептен жаңа 300 орындық жаңа ғимаратты салуға бюджеттен 340 млн теңге бөлінген. Облыс әкімі Махамбет Досмұхамбетовтің мәліметінше, Атырау қаласындағы апатты жағдайда тұрған екі мектептің бірі Ғ. Мұратбаев атындағы орта мектеп болатын. Енді үш ауысымдық проблемасы бар бір мектеп қана қалды. Сонымен бірге, бұл мектептің оқушылары оқып келген И. Тайманов атындағы орта мектептің үш ауысымда оқыту мәселесі де өз шешімін тапты. «Апатты жағдайда тұрған соңғы мектептің де мәселесін шешеміз. Атап айтқанда, №1 М. Жұмабаев атындағы орта мектептің орнына алдағы уақытта 160 орындық жаңа ғимарат салу жоспарлануда. Атырау қаласындағы мектептердің орын тапшылығын шешу мақсатында 4 мектептің жанынан қосымша 120 орындық жапсаржай құрылыстары салынды. Бұдан бөлек биыл «Самал» ықшамауданында 600 орындық, «Береке» ықшамауданында 1200 орындық, Дамбы ауылында 300 орындық жаңа мектеп құрылыстары салынуда», -деді Махамбет Досмұхамбетов. Әкімнің айтуынша, білім беру ұйымдарының материалдық-техникалық жағдайын жақсарту жалғасады. Оқушыларды жаңа оқулықтармен қамту, тегін ыстық тамақпен қамтамасыз ету жұмыстары да жоспарлы түрде жүргізіледі. Мектептің алғашқы түлегі, ардагер ұстаз Маруся Бітімәлиева мен Жұмыскер елді мекенінің тұрғыны Серік Мұсағалиев жаңа оқу ғимаратын асыға күткеніне тоқталды. «Назарбаев Зияткерлік мектептері» АҚ Басқарма төрайымы Күләш Шамшидинова мен ардагер ұстаз Бөкен Ғұмар білім ордасының лентасын қиды. Ғ. Мұратбаев атындағы 300 орындық орта мектептің құрылысын «батысстройсервисатырау» ЖШС жүргізген. Нысанның құрылысы өткен жылдың шілде айында басталған. Жаңа мектеп ғимаратында физика, химия зертханалары, акт залдар мен алаңдар, асхана, жаңа үлгідегі технология, информатика, Stem-кабинеттерімен жабдықталған
